Putin Alyaskaning Rossiya hududiga qo‘shilishi masalasida “hovliqmaslik”ni taklif qildi

To‘g‘ridan-to‘g‘ri efir chog‘ida berilgan savol Rossiya prezidentining kulgisini qistatdi. Alyaskaning Rossiya Federatsiyasi hududiga qo‘shilishi ehtimoli haqidagi savolga javoban Putin: “Faina Ivanovna, azizam, sizga Alyaska nimaga kerak?” — deya kulib yubordi. Bu haqda “ITAR-TASS” xabar berdi.

Putin Alyaskaning XIX asrda 7,2 million dollar oltinga sotilganini eslatdi. Rossiyaning shimoliy mamlakat ekani, shundoq ham uning 70% hududi Shimol va Uzoq Shimolga qarashini ta’kidladi. “Kelinglar, hovliqmaylik”, — deb taklif kiritdi u.